Okresná prokuratúra Skalica 
Ružová 2, 909 01 Skalica 	

Sp. zn. : Pv 19/13/2206	Skalica, 27.5.2015
EEČ : 2-20-53-2015

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Skalica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Skalica zo dňa 27.5.2015, spisová značka Pv 19/13/2206, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 30.11.2012 v čase asi o 20.00 h v meste Skalica na ul. Potočnej v priestoroch pohostinstva zv. „Raj“ sa dopustil hrubej neslušnosti tým, že po slovnej roztržke s XXXXX, nar. XXXXX, trvale bytom XXXXX, XXXXX z dôvodu predchádzajúceho konania XXXXX, medzi menovanými prišlo k roztržke, kde XXXXX zhodil XXXXX na zem a tu ho niekoľkokrát udrel do rôznych častí tela, pričom počas útoku ho udrel popolníkom do hlavy, čím XXXXX spôsobil pohmoždeniny a tržnú ranu v oblasti temena hlavy, ktoré si vyžiadali jednorazové ošetrenie v FNsP Skalica, pričom zranenia neboli obmedzujúce na obvyklom spôsobe života. 

Uznesením prokurátora Okresnej prokuratúry Skalica zo dňa 27.5.2015, spisová značka Pv 19/13/2206, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
Uznesením prokurátora Okresnej prokuratúry v Skalici sp. zn. Pv 19/13/2206-10 zo dňa 16.04.2013  bolo podmienečne zastavené trestné stíhanie  proti obv. XXXXX, trestne stíhanému  pre prečin výtržníctva podľa § 364 ods. 1 písm. a/   Tr. zákona,  pričom mu bola určená skúšobná doba v trvaní 24 /dvadsaťštyri/ mesiacov.   Predmetné  rozhodnutie nadobudlo  právoplatnosť  dňa 23.04.2013.

	Po uplynutí skúšobnej doby boli vyžiadané správy k osobe obv. XXXXX, pričom z týchto som zistil, že obv. XXXXX z miesta bydliska nie je bližšie hodnotený, avšak nebol súdne trestaný a ani priestupkovo riešený  počas plynutia určenej skúšobnej doby. 

	Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uložených obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

Podľa § 217 ods. 4 Tr. poriadku  právoplatnosťou  uznesenia, o tom, že sa obvinený osvedčil, alebo uplynutím lehoty podľa ods. 2  nastávajú účinky zastavenia trestného stíhania podľa § 9 ods. 1 písm. e/ Tr. poriadku.

2

S poukazom na vyššie uvedené, teda pre zjavné splnenie podmienok pre rozhodnutie v zmysle § 217 ods. 1 Tr. poriadku o osvedčení obvineného v skúšobnej dobe, som preto rozhodol tak ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Michal Žeňuch
prokurátor